EXTRACTOS DA XUNTA DE GOBERNO DE DATA 05/02/2016
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 11/02/2016)

Presidente: D. Xosé Cesáreo Mosquera Lorenzo (Vicepresidente). Deputados: Leandro Antonio Albertas Chero Esparrell, D. Tiago Jose Felix Valentin Duraes Claudin, D. Georgi Kirilov Kelvin Ariznavarreta Bastian, Dna. Delfin Jesus Pasquini Yotov, D. Ronald Daniel Struk Glera, D. Teodoro Antonio Cachazo Petrova, e Dna. Tetyana Gogan Wren. Secretaria Acctal.: D. Reuben Bigorda Dana. Interventor: D. Antonio Graña Gómez. Non asiste a Ilma. Sra. Presidenta Dna. Cristina Cecilia Zucca El Atifi, nin o deputado D. Ene Campisi Galano. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: 1.—Apróbase o borrador da acta da sesión ordinaria do día 29 de xaneiro de 2016.2.—Acórdase establecer data de finalización da obra “Adecuación da á nordés do Pazo Provincial”. 3.—Acórdase a paralización parcial e ampliación prazo de execución da obra “Pavimentación e dotación de servizos na E. P.8501 Valga-Martores, dende p. k. 0+000 ó 1+040”. 4.—Concédese prorroga na execución da obra “Pavimentación e ampliación do camiño rural de Vilarreis (Meaño)”. 5.—Acórdase o recoñecemento extraxudicial de créditos.6.—Dáse conta da renuncia da Agrupación musical de Belesar do Concello de Baiona, á subvención concedida para a “Adquisición de instrumentos musicais”, aprobada ó seu favor na Xunta de Goberno de data 17/09/2015.7.—Dáse conta da renuncia da Asociación musical artística de Arcade do Concello de Soutomaior, á subvención concedida para a “Adquisición de instrumentos musicais”, aprobada ó seu favor na Xunta de Goberno de data 17/09/2015.8.—Dáse conta da renuncia da Fundación Igual Arte do Concello de Vigo, á subvención concedida para a “Adquisición de instrumentos”, aprobada ó seu favor na Xunta de Goberno de data 17/09/2015.9.—Concédese prórroga para a xustificación da subvención concedida ó Arcebispado de Santiago de Compostela (Parroquia de Santa María de Paradela) do Concello de Meis, para as “Obras de reforma da cuberta da igrexa”, aprobada ó seu favor na Xunta de Goberno de data 17/09/2015.10.—Concédese prórroga para a xustificación da subvención concedida á Asociación Cultural Irmáns Barcia do Concello de Ponteareas, para as “Obras de conservación no local de actividades e baño”, aprobada ó seu favor na Xunta de Goberno de data 17/09/2015.11.—Concédese prórroga para a xustificación da subvención concedida á Diocese de Tui Vigo (Parroquia de Santa María de Barbudo) do Concello de Ponte Caldelas, para as “Obras de substitución da cuberta da igrexa”, aprobada ó seu favor na Xunta de Goberno de data 17/09/2015.12.—Concédese prórroga do prazo da xustificación da actuación núm.2015005944 “Ensanche e muro camiño Longra”, da Asociación de veciños de Coruxo (Vigo), incluída no PAC-2015.13.—Acórdase un aprazamento na primeira cota de amortización e modificación da táboa de amortización do préstamo núm.886/14 do Concello de Salvaterra.14.—Concédense subvencións ó abeiro do Plan Concellos 2016, correspondente á Liña 4: emprego para Conservación de bens e servizos municipais – 2ª relación.15.—Concédese subvención ós concellos de Catoira e A Lama con destino ó pagamento de gasto corrente e amortización de débeda, incluídas na Liña 2 do Plan de obras e servizos (Plan dos concellos) 2016.16.—Autorízase o cambio de aplicación solicitado polo Concello de Nigrán, de xeito que o crédito destinado o financiamento do investimento “Rehabilitación e conservación da antiga escola de Cotros-San Pedro en biblioteca municipal” se destine á execución do investimento “Reforma da planta baixa do Concello”. 17.—Ratifícase a Resolución presidencial núm.2016001097, de corrección de erros nas Bases da convocatoria de 200 bolsas de práctica laboral en Servizos da Deputación e Concellos da provincia 2016, para titulados universitarios e de grado superior de formación profesional.18.—Ratifícase a Resolución presidencial núm.2016001099, de finalización dunha bolsa de práctica laboral en Concellos e Servizos da Deputación de Pontevedra 2014/2015 por renuncia dun bolseiro no Concello de A Guarda.19.—Comunicacións: non houbo.20.—Rogos e preguntas: non se formularon. A Secretaria Acctal., Reuben Bigorda Dana.